GYLLENE KLUBBEN

Jäsenkirje 3 2018 9.3.2018

Hei kaikki gylleneläiset!

Nämä yhteydenotot alkavat olla yhden asian tiedotteita. Lupaan keksiä parempaa ohjelmaa toukokuulle, mutta tässä nyt se ainoa, jonka olen saanut varattua: Lilla Teaternissa menee Tove Janssonin Sommarboken, johon olen varannut 15 lippua tiistaina 10.4. klo 19. Lipun hinta on 31 € ja kerään rahat vanhaan tapaan paikan päällä. Ilmoittautukaa 23.3. mennessä joko sähköpostilla eevaleena.valve@luukku.com tai tekstiviestillä 040 501 3195.

Edelliset tapaamiset ovat olleet ihan antoisia. Länsimetroon tutustuimme Keloharjun Elinan johdolla ja olimme tyytyväisiä, kun selviydyimme retkestä mielestämme ensikertalaisiksi aivan upeasti! Päätepysäkiltä Matinkylän Sellosta löytyi myös nordisteille hyvin sopiva Viikinkiravintola Harald, jota suosittelemme lämpimästi!

Myös Sudenmorsian osoittautui näkemisen arvoiseksi, kaikki 12 mukana olijaa olivat näkemäänsä tyytyväisiä.

Jottei tapaamisemme supistuisi pelkäksi rahankeruuksi ennen esitystä, ehdotan että tapaisimme jo kello 17 Kauppakeskus Forumin vasta-avatussa Salaattiasema Forumissa 0-kerroksessa. Kerro ilmoittautuessasi ehditkö jo sinne. Lähdemme tiistaina 13.3. halpamatkalle Kyproksen Turkin puoleiseen osaan viikoksi. Ja sitten onkin pian pääsiäinen ja huhtikuu!

Näkemisiin 10.4.!

Eeva-Leena

Yhteistyöterveisin - Bästa hälsningar

Suomen ruotsinopettajat ry - Svensklärarna i Finland rf  
Ratamestarinkatu 11 - Banmästargatan 11  
00520 HELSINKI - 00520 HELSINGFORS  
Puh./tfn (09) 875 2084  
[svenska@suomenruotsinopettajat.fi](mailto:svenska@suomenruotsinopettajat.fi)  
[www.suomenruotsinopettajat.fi](http://www.suomenruotsinopettajat.fi)  
[www.facebook.com/ruotsinopettajat](http://www.facebook.com/ruotsinopettajat)